«Komzet e vez eus ar marv ivez.  Pa z eus un den klañv, mod-se, er gêr, e veves gant ar marv bemdez.   Un dra personel eo. Se a zepant eus ar sell en deus pep hini war ar marv. Ma zad a oa bet klañv gant Alzheimer ha Parkinson. E-pad pemp bloaz e oa chomet er gêr.  Kempennet e oa bet an ti evit ma vije bet posupl dezhañ bevañ ganeomp. Pa oa marv e oa naturel .» E-pad pell e oa chomet « kuzhet » ar goulennoù-mañ.  Ken dister e oa pouez ar re gozh en hor bed.   Poent eo lakaat anezho war wel en-dro. Poent bras. E 2010 [ daou vil dek] e vo un drederenn eus an dud o chom e departamant Penn ar bed, koshoch eget 60 [ tri-ugent]    vloaz. Lod eus outo ouzhpenn 80 [ pevar-ugent] vloaz, 100 [ kant] vloaz memes. Lod o klask chom er gêr. Muioch mui e vo goulennet gant tud yaouankoch dober war o zro. Gant doareoù nevez. Un dra ne oa bet gwelet morse e-barzh istor mab an den.